Camilla Läckberg

Jean Edith Camilla Läckberg Sköld (Fjällbacka, Suedia, 1974ko abuztuaren 30) nobela beltzeko idazle suediarra da. Bere lanak 60 herrialdetan 40 hizkuntzetara itzuli diraMaeva Biografia . Bere liburuak bere jaioterrian eta bere inguruan garatzen dira, Fjällbackan, eta bere protagonistak Patrik Hedström polizia eta Erika Falck idazlea dira.

 Biografia 

Camila Lackberg Fjällbackan jaio eta hazi zen eta oso gazte zelarik hasi zen idazten. Lehen lana, Tomten (Iratxo), 4-5 urte zituelarik idatzi zuen eta odoltsua eta beldurgarria zenEl libro en blanco Hablamos de Camilla Läckberg .

Göteborgko Unibertsitatean Ekonomian Lizentziatu eta gero Estokolmora joan zen bizi eta ekonomista lanetan bi urtez aritzeko. Bere senitartekoek gabonetan oparitu zioten idazketa ikastaroan mamitzen hasi zen bere lehen nobelaEl avión de papel.tv Antes de ser escritora, era la economista sueca más infeliz . Kurtso hartan bere irakasleak iradoki zion istorioak oso ondo ezagutzen zuen leku batean kokatzeko.

Hirutan ezkondua lau seme-alaba ditu. Micke Eriksson eta Martin Melinengandik bananduaStoppa Pressarna! Elkarrizketa , gaur egun, Simon Sköld da bere senarra 2017tik aurrera eta laugarren haurraren aitaMi novio es más joven que yo Una pareja sin prejuicios /Aftonbladet Camilla eta Simon ezkondu dira . Enskeden bizi dira.

Idazle lanaz gain, Sahara Silversmycken zilar bitxitegian disenatzailea den Lovisa Wester Bäckströmen bazkide da, Pelle Nylén konpositore eta produktorearekin batera One Spoon Music (Goilarakada Musika) musika konpainia bultzaten saiatzen da eta Haurren Minbizi Fundazioaren embaxadore da 2010tikCamilla Läckberg web orria Bazkide lanak .

 Idazlea 

2002an argitaratutako Isprinsessan (Izotzezko printzesa) izan zen Camilla Läckbergen lehengo nobela arrakastatsua. Idazketa ikastaroa egiten ari zela, irakasleak istorioa Camillak ondo ezagutzen zuen leku batean kokatzea gomendatu zionez Fjällbacka da eszenatoki nagusia bere liburuetanViajes, rock y fotos Fjällbacka, el pueblo más intrigante de Suecia . Hau izan zen Erica Falck eta Patrik Hedström protagonistatzat zituen serie baten lehenengoa. Hiru urteren buruan bere liburuak Suedian bestseller bihurtu ziren.

Kritika onak izan dituzte Läckbergen lanek eta bere ospea handituz joan da. Gehien saltzen duen Suediako idazle honek 25 milioi ale baino gehiago saldu ditu 50 herrialdeetanEl Mundo Seguimos en la caza de brujas . Irabazi dituen sarien artean Urteko Egilerik Onenari SKTF Saria (Suedia, 2005), Folket Literatur Saria (Suedia, 2006) eta Polizia-nobela Sari Nagusia (Frantzia, 2008) nabarmentzen dira. 2012an Expressen egunkari suediarrak “Urteko emakumea” izendatu zuen CamillaCamilla Läckberg web orria Sariak .

2012an Läckbergen nobelekin telebistarako 6 pelikuletako serie bat egin zuten Fjällbackamorden (Fjällbackako hilketak) izenburupeanEl País Los crímenes de Fjällbacka .

Nobeletaz at, errezeta liburu batean hartu du parte Smaker de Fjällbacka gaztetako lagun zuen sukaldari ospetsu batekin, Christian Hellberg, Fjällbackako gastronomian oinarrituaDiario de Navarra Hay caza de brujas en las redes sociales . Umeentzat ere idatzi du Läckbergek, Super-Charlie, besoetako haur bat protagonista duen serie bat bere hirugarren semean inspiratuta.

2023an eleberri beltzaren erregina den Camilla Läckberg eta mentalista den Henrick Fexeus ( Örebro, 1971) saga berriko bigarren liburua, La secta izenburukoa, argitaratu dute Planeta argitaletxearekin. Sagako lehen liburuak El mentalista izenburua du. 

 Lanak 

 Fjällbacka saila (Erica Falck eta Patrik Hedström) 
 Argitaratua  Izenburua Suedieraz  Izenburua Ingelesez  Izenburua gazteleraz 2003 Isprinsessan The Ice Princess La princesa de hielo 2004 Predikanten The Preacher Los gritos del pasado 2005 Stenhuggaren The Stonecutter Las hijas de frío 2006 Olycksfågeln The Gallows Bird / The Stranger Crimen en directo 2007 Tyskungen The Hidden Child Las huellas imborrables 2008 Sjöjungfrun The Drowning La sombra de la sirena 2009 Fyrvaktaren The Lost Boy Los vigilantes del faro 2011 Änglamakerskan The Angel Maker's Wife La mirada de los ángeles 2014 Lejontämjaren The Ice Child El domador de leones 2017 HäxanThe WitchLa bruja

 Faye saila 
ArgitaratuaIzenburua suedierazIzenburua ingelesezIzenburua gazteleraz2019En bur av guldThe golden cageUna jaula de oro2020VIngar av silverSilver tearsAlas de plata

 Vincent eta Mina saila 
Vincent eta Mina saileko liburuak Henrik Fexeus idazlearekin batera idatzi zituen (egilekideak).
ArgitaratuaIzenburua suedierazIzenburua ingelesezIzenburua gazteleraz2021BoxTrappedEl mentalista2023KultCultLa secta2023MirageMirageEl espejismo

 Ipuin laburrak 

2013an Mord och mandeldoft lau ipuinez osatua argitaratu zuen, Fjällbackan kokatua. Sailaren 10. urteurrena ospatzeko idatzi zuen baino honetaz banandua dagoYo leo Maeva Así es Tormenta de nieve y aroma de almendras /.

 Haurrentzako liburuak 

Haurrentzat Super-Charlie saila idazten du Läckbergek. Hirugarren semeaz haurdun zegoela dagoeneko zituen haurrek sabelean zer zuen galdetu ziotenean etorri zitzaion ideia bururaPortal de las Bibliotecas de Madrid Camillari elkarrizketa . Amak ematen zizkien azalpenetatik jaio zen Super-Charlie. Sail honek gutxienez sei liburu ditu dagoeneko, Camillak idatzi eta Millis Sarrik ilustratuakMaeva Super-Charlie Millis Sarri Super-Charlie.

 Erreferentziak 

 Kanpo estekak 

Kategoria:Suediako eleberrigileak
Kategoria:Polizia eleberriko idazleak